Foto: Hasan Pirmuhammedov O‘zbekiston boks terma jamoasining -60 kg vazn toifasidagi vakili Shunqor Abdurasulov Osiyo o‘yinlari chorak finaliga yo‘l oldi. Nimchorak finalda u filippinlik Jyeyms Palistega qarshi ringga ko‘tarilib, mutlaq ustunlikka erishdi va 5:0 hisobida g‘alaba qozondi. Endi u chorak finalda 28 avgust kuni qirg‘izistonlik Argen Qodirbek o‘g‘liga qarshi jang qiladi. Bundan avvalroq -52 vazn toifasidagi Jasurbek Latipov ham ilk jangda g‘alaba qozonib, chorak finalga yo‘l olgandi. Bugun O‘zbekiston boks jamoasining yana bir vakili, -69 kg vazn toifasidagi Bobousmon Baturov nimchorak final doirasida xitoylik Qiong Maimaititu Ersun bilan jang qiladi.